ताहिर ने आगे बताया कि अब्दुल रजाक की मौत के बाद म्यांमार सरकार की ओर एक कार्ड दिया गया। जिसमें यह लिखा था कि इस देश के नागरिग नहीं है। दूसरे देश से आए हैं। रोहिंग्याओं के पास अब अपना कुछ नहीं बचा था। बौद्धों का अत्याचार चरम पर था। ताहिर की पत्नी गुलबहार दरवाजे के पीछे से झांकती हुई सब कुछ सुन रही थीं। उन्होंने कहा, बर्मा में हमारे लिए अब कुछ नहीं बचा था। लेकिन हम हिंदुस्तान का शुक्रिया करते हैं कि उसने हमें जीने की इजाजत तो दे दी। लेकिन गुलबहार के मन में डर और चिंता भी। उन्हें कुछ लोगों ने बताया कि भारत सरकार भी उन्हें यहां से भी बाहर निकालना चाहती है। इसलिए थाने में उनकी पहचान हो रही है। गुलबहार कहती हैं, आगे क्या होगा पता नहीं, लगता है ऐसे ही मर जाएंगे।